wannaphong/clean_thaiwikipedia huggingface dataset:
# ข้อห้าม
ข้อห้ามสำนักงานราชบัณฑิตยสภา. พจนานุกรมศัพท์มานุษยวิทยา ฉบับราชบัณฑิตยสภา. กรุงเทพฯ : สำนักงานราชบัณฑิตยสภา, 2561, หน้า 345.  เป็นการห้ามไม่ให้ทำสิ่งใดสิ่งหนึ่ง (มักจะเป็นสิ่งที่เกี่ยวข้องกับการพูดหรือพฤติกรรม) บนพื้นฐานของความรู้สึกทางวัฒนธรรมซึ่งคนทั่วไปมองว่าสิ่งดังกล่าวน่ารังเกียจหรือเป็นสิ่งที่ไม่ควรทำEncyclopædia Britannica Online. "Taboo." Encyclopædia Britannica Inc., 2012. Retrieved 21 Mar. 2012Merriam-Webster's Online Dictionary, 11th Edition. "Taboo." โดยข้อห้ามแต่ละอย่างปรากฏอยู่ในทุกสังคม

ในเชิงเปรียบเทียบ ข้อห้ามที่เกี่ยวข้องกับรายการอาหารดูเหมือนจะไม่สมเหตุสมผลนัก เนื่องจากสิ่งที่อาจถูกมองว่าไม่เหมาะสำหรับบุคคลบางกลุ่มที่ยึดหลักตามธรรมเนียมหรือศาสนา ก็อาจเป็นที่ยอมรับอย่างสมบูรณ์ต่อกลุ่มอื่น ๆ ได้เช่นกัน

ข้อห้ามมักจะมีจุดประสงค์เพื่อปกป้องมนุษย์ให้อยู่รอดได้ในสังคมนั้น ๆ ซึ่งอาจเกี่ยวข้องกับการแพทย์หรือระบบนิเวศซึ่งมีความชัดเจนในหลาย ๆ ด้าน รวมถึงศาสนาหรือจิตวิญญาณ หรืออาจมีจุดประสงค์อื่น ๆ ด้วย ข้อห้ามที่ได้รับการยอมรับจากกลุ่มหรือชนเผ่าใดกลุ่มหนึ่ง โดยเฉพาะส่วนที่เกี่ยวข้องกับวิถีชีวิต มักช่วยในเรื่องการติดต่อกัน รวมไปถึงการรักษาเอกลักษณ์ของชนเผ่าตนต่อหน้าชนเผ่าอื่น ๆ ด้วย 50px This article contains quotations from this source, which is available under the Creative Commons Attribution 2.0 Generic (CC by 2.0) license.
# วอลเลย์บอลหญิงในโอลิมปิกฤดูร้อน 2020 รอบคัดเลือกโซนยุโรป
การแข่งขันวอลเลย์บอลหญิงในโอลิมปิกรอบคัดเลือกโซนเอเชีย 2020 เป็นการแข่งขันวอลเลย์บอลในทวีปยุโรปเพื่อคัดเลือกทีมวอลเลย์บอลหญิงเข้าแข่งขันโอลิมปิกฤดูร้อน 2020 ซึ่งอยู่ภายใต้การดูแลของสหพันธ์วอลเลย์บอลระหว่างประเทศ และสมาพันธ์วอลเลย์บอลยุโรป โดยจะมีเพียงหนึ่งทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020 จะมีกำหนดจัดขึ้นที่อาเพลโดร์น ประเทศเนเธอร์แลนด์ ระหว่างวันที่ 5–12 มกราคม ค.ศ. 2020
การคัดเลือก
อันดับทีม12345678

ทีมที่ผ่านการคัดเลือกโดยไม่ต้องเข้าร่วมการแข่งขัน
ทีมหมายเหตุผ่านการคัดเลือกรอบคัดเลือกระหว่างทวีปผ่านการคัดเลือกรอบคัดเลือกระหว่างทวีปผ่านการคัดเลือกรอบคัดเลือกระหว่างทวีป

สนามแข่งขัน
อาเพลโดร์น"ว่าง"ความจุ: 5000 ที่นั่ง

 การตัดสินลำดับจากผลการแข่งขัน 
 จำนวนแมตช์ที่ชนะ
 คะแนน 
 แมตช์ที่ชนะด้วยผล 3–0 หรือ 3–1: ทีมที่ชนะจะได้ 3 คะแนน ส่วนทีมที่แพ้จะไม่ได้คะแนน
 แมตช์ที่ชนะด้วยผล 3–2: ทีมที่ชนะจะได้ 2 คะแนน ส่วนทีมที่แพ้จะได้ 1 คะแนน
 ถ้าหากผลการแข่งขันเท่ากัน จะพิจารณาตามเกณฑ์ต่อไปนี้
 อัตราส่วนเซตที่ชนะต่อแพ้
 อัตราส่วนคะแนนที่ทำได้ในแมตช์ต่อคะแนนที่เสีย

 การแบ่งกลุ่ม 
การจับสลากแบ่งกลุ่มอาศัยอันดับจากวอลเลย์บอลหญิงชิงแชมป์ยุโรป 2019 โดยเจ้าภาพและอีก 3 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา ณ อาเพลโดร์น ประเทศเนเธอร์แลนด์ โดยตัวเลขในวงเล็บเป็นลำดับจากการแข่งขันวอลเลย์บอลหญิงชิงแชมป์ยุโรป 2019

กลุ่มเอกลุ่มบี (เจ้าภาพ) (2) (6) (4)    

รอบแรก
รอบสุดท้าย	
อันดับการแข่งขัน
# สิ่งมีชีวิตกินทั้งพืชและสัตว์
สิ่งมีชีวิตกินพืชและสัตว์  เป็นสิ่งมีชีวิตที่สามารถอยู่รอดได้โดยอาศัยสารอาหารที่ได้จากการกินทั้งเนื้อสัตว์และพืชเป็นอาหาร โดยสามารถย่อยคาร์โบไฮเดรต โปรตีน ไขมัน และเส้นใย และเผาผลาญสารอาหารและพลังงานที่มาจากแหล่งที่ดูดซึมได้
# ไอเมด (อีพี)
ไอเมด  เป็นอีพีที่สองของเกิร์ลกรุปเกาหลีใต้ ไอเดิล ออกจำหน่ายแบบดิจิทัลและแบบแผ่นเมื่อวันที่ 26 กุมภาพันธ์ ค.ศ. 2019 อัลบั้มประกอบด้วยห้าเพลง รวมถึงเพลงนำ "เซญโญริตา" ซึ่งแต่งโดย บิกแซนโช และโซย็อน

เบื้องหลังและการออกจำหน่าย
เมื่อวันที่ 10 กุมภาพันธ์ 2019 คิวบ์เอนเตอร์เทนเมนต์ประกาศว่าไอเดิลเตรียมออกจำหน่ายมินิอัลบั้มที่สองชื่อ ไอเมด ในวันที่ 26 กุมภาพันธ์ 2019 

เมื่อวันที่ 11 กุมภาพันธ์ พวกเขาปล่อยตารางโปรโมตสำหรับอัลบั้ม 13 กุมภาพันธ์ รายชื่อเพลงได้รับการเปิดเผย อัลบั้มประกอบด้วยห้าเพลง รวมถึงเพลงนำ "เซญโญริตา" มินนี่มีส่วนร่วมในการแต่งเพลงกับอัลบั้มนี้ครั้งแรก 

เมื่อวันที่ 20 กุมภาพันธ์ ตัวอย่างเพลงได้เผยแพร่ และตามมาด้วยทีเซอร์วิดีโอ

อีพีออกจำหน่ายเมื่อวันที่ 26 กุมภาพันธ์ผ่านทางพอร์ทัลเพลงหลายแห่งในเกาหลีใต้ ในขณะที่อัลบั้มออกจำหน่ายในวันต่อมา

รายชื่อเพลง

ชาร์ต

ชาร์ตประจำสัปดาห์
 ชาร์ต (2019) ตำแหน่งสูงสุด South Korean Albums (Gaon) 2 Taiwanese Albums (Five Music) 1 US World Album (Billboard) 5

ชาร์ตประจำเดือน
+ ชาร์ต (2018) ตำแหน่งสูงสุด South Korean Albums (Gaon) 10

ชาร์ตสิ้นปี
+ ชาร์ต (2019) ตำแหน่งสูงสุด South Korean Albums (Gaon) 62

ยอดขาย
ภูมิภาคยอดขายเกาหลีใต้ 34,104

ประวัติการวางจำหน่าย
 ภูมิภาค วันที่ รูปแบบ ผู้จัดจำหน่าย ต่างประเทศ 26 กุมภาพันธ์ 2019 ดิจิทัลดาวน์โหลด  เกาหลีใต้ ซีดี
# สัตว์กินพืช
สัตว์กินพืช  เป็นสิ่งมีชีวิตที่มีลักษณะทางกายภาพซึ่งปรับตัวมาเพื่อให้สามารถกินพืชเป็นอาหารเพียงอย่างเดียวเป็นหลักได้

สิ่งมีชีวิตกินพืชส่วนมากจะมีพฤกษชาติในลำไส้ (gut flora) ซึ่งช่วยให้ย่อยพืชซึ่งสามารถย่อยได้ยากกว่าเนื้อสัตว์ได้ง่ายขึ้น โดยเกิดขึ้นจากโปรโตซัวหรือแบคทีเรียที่ย่อยเซลลูโลส"symbiosis." The Columbia Encyclopedia. New York: Columbia University Press, 2008. Credo Reference. Web. 17 September 2012.
# พรีเมียร์ชิปรักบี้
พรีเมียร์ชิปรักบี้  เป็นลีกรักบี้ยูเนียนอาชีพในประเทศอังกฤษ ก่อตั้งในปี ค.ศ. 1987 โดยมีทีมแข่งขันทั้งหมด 12 ทีม

สโมสร

thumb|200px|right

+สโมสรพรีเมียร์ชิปรักบี้ สโมสร ก่อตั้ง เมือง สนาม ความจุ ครั้ง (สุดท้าย)Bath1865BathThe Recreation Ground14,5006 (1996)Bristol Bears1888BristolAshton Gate27,0000 (N/A)Exeter Chiefs1871ExeterSandy Park12,9211 (2017)Gloucester1873GloucesterKingsholm Stadium16,1150 (N/A)Harlequins1866London (Twickenham)Twickenham Stoop14,8001 (2012)Leicester Tigers1880LeicesterWelford Road25,84910 (2013)London Irish1898ReadingMadejski Stadium24,1610 (N/A)Northampton Saints1880NorthamptonFranklin's Gardens15,2491 (2014)Sale Sharks 1861SalfordAJ Bell Stadium12,0001 (2006)Saracens1876London (Hendon)Allianz Park8,5005 (2019)Wasps1867CoventryRicoh Arena32,7536 (2008)Worcester Warriors1871WorcesterSixways Stadium11,4990 (N/A)

ดูเพิ่ม
 มิทรี 10 คัพ (นิวซีแลนด์)
 เนชั่นแนลรักบี้แชมเปียนชิป (ออสเตรเลีย)
 ท็อปลีก (ญี่ปุ่น)
 ท็อป 14 (ฝรั่งเศส)
# การล่าเหยื่อ
การล่าเหยื่อ  เป็นอันตรกิริยาชีวภาพซึ่งสัตว์ชนิดหนึ่งที่เป็นผู้ล่าเหยื่อ (predator) ฆ่าและกินสัตว์ชนิดหนึ่งที่เป็นเหยื่อ (prey) เป็นอาหาร ซึ่งแตกต่างจากการกินซากของเหยื่อที่ตายแล้ว โดยการล่าเหยื่อนั้นผู้ล่าเหยื่อจะเป็นฝ่ายหาเหยื่อและโจมตีโดยใช้ประสาทสัมผัสต่าง ๆ เช่น การมองเห็น การดมกลิ่น การได้ยิน ฯลฯ จากนั้นจะนำส่วนที่กินไม่ได้ออก เช่น เปลือก กระดูกสันหลัง ฯลฯ แล้วจึงกินซากที่ได้จากการล่าเหยื่อ ส่วนการกินซากนั้นสัตว์กินซากจะกินสิ่งมีชีวิตที่ตายจากสาเหตุอื่นที่ไม่ใช่การล่าเหยื่อ
# สัตว์กินซาก
สัตว์กินซาก  เป็นสัตว์ที่กินสิ่งมีชีวิตที่ตายจากสาเหตุอื่นที่ไม่ใช่การล่าเหยื่อ ซึ่งส่วนใหญ่มักหมายถึงสิ่งมีชีวิตกินเนื้อที่กินซากเน่าเป็นอาหารGetz, W. (2011). Biomass transformation webs provide a unified approach to consumer–resource modelling. Ecology Letters, .

สัตว์กินซากมีบทบาทสำคัญในระบบนิเวศเป็นอย่างมาก โดยซากสัตว์ที่ยังเหลือจากที่ถูกกินโดยสัตว์กินซากแล้วจะถูกบริโภคต่อโดยผู้สลายสารอินทรีย์ (decomposer) และผู้บริโภคซากพืชซากสัตว์ (detritivore)
# เจ้าหญิงอิซาเบลแห่งซาล์ม-ซาล์ม
เจ้าหญิงอิซาเบลแห่งซาล์ม-ซาล์ม  ประสูติเมื่อวันที่ 13 กุมภาพันธ์ 2446 ณ พอทสดัม ราชอาณาจักรปรัสเซีย จักรวรรดิเยอรมัน ทรงเป็นพระธิดาพระองค์ใหญ่ของ เอมมานูเอล เจ้าชายรัชทายาทแห่งซาล์ม-ซาล์ม และ อาร์ชดัชเชสมาเรีย คริสตินาแห่งออสเตรีย (ค.ศ. 1879–1962)
 เสกสมรส 
เจ้าหญิงอิซาเบลแห่งซาล์ม-ซาล์ม ทรงเสกมสรสกับ เฟลิกซ์ บารอนเห่งโล เมื่อวันที่ 8 กันยายน 2468 โดยพระองค์ทรงได้รับบรรดาศักดิ์ที่ บารอนเนสแห่งโล มีพระบุตรดังนี้
ฟรีดริช บารอนแห่งโล
บารอนเนสคริสทีนแห่งโล
บารอนเวลเซกส์แห่งโล
บารอนเนสเอลิซาเบธแห่งโล
บารอนเนสพอลลีนแห่งโล
บารอนฟรานซ์แห่งโล
บารอนเนสมาเรีย โรสแห่งโล

เจ้าหญิงอิซาเบลแห่งซาล์ม-ซาล์ม ทรงมีพระชนม์ยืนยาวถึง 105 ปี ก่อนจะสิ้นพระชนม์ลงเมื่อวันที่ 10 มกราคม 2552 สิริพระชันษา 105 ปี ถือว่าเป็นเจ้าหญิงที่ราชวงศ์ในยุโรปให้ความเคารพ
 อ้างอิง 
 "Isabelle Prinzessin zu Salm und Salm-Salm, Wild- und Rheingräfin". geni_family_tree. Retrieved 2017-10-19.
 "Person Page". thepeerage.com. Retrieved 2017-10-20.
 "Isabelle, Prinzessin zu Salm und Salm-Salm, Wild- und Rheingräfin : Genealogics". genealogics.org. Retrieved 2017-10-19.
# สัตว์กินเนื้อ
thumb|กาบหอยแครง หนึ่งในพืชกินสัตว์

สัตว์กินเนื้อ หรือ ผู้บริโภคสัตว์  เป็นสิ่งมีชีวิตที่ต้องอาศัยพลังงานและสารอาหารจากอาหารที่ประกอบด้วยเนื้อเยื่อของสัตว์เป็นหลักซึ่งได้มาจากการล่าเหยื่อและการกินซากNutrient Requirements: Carnivores. Duane E. Ullrey. Encyclopedia of Animal Science.

สิ่งมีชีวิตที่กินเนื้อสัตว์เพียงอย่างเดียวเป็นอาหาร เรียกว่า สิ่งมีชีวิตกินเนื้อปรับไม่ได้ (hypercarnivores หรือ obligate carnivores) ส่วนสิ่งมีชีวิตที่กินอาหารชนิดอื่นด้วย เรียกว่า สิ่งมีชีวิตกินเนื้อปรับได้ (mesocarnivores หรือ facultative carnivores) สิ่งมีชีวิตกินเนื้อที่ไม่ถูกล่าโดยสัตว์ชนิดอื่นเลย เรียกว่า ผู้ล่าเหยื่ออันดับสูงสุด (apex predator)

คำว่า "สัตว์กินเนื้อ" นี้ยังหมายรวมถึง สัตว์เลี้ยงลูกด้วยนม ในอันดับสัตว์กินเนื้อ ซึ่งเป็นชื่อที่อาจทำให้เข้าใจผิดในบางครั้ง เมื่อสัตว์ในอันดับสัตว์กินเนื้อนี้ส่วนน้อยกินเนื้อสัตว์เป็นอาหารหลักเท่านั้น แต่โดยทั่วไปหลายชนิดเป็นสัตว์กินทั้งพืชและสัตว์ โดยเฉพาะหมีหลายชนิด รวมทั้งแพนด้ายักษ์ที่เกือบเรียกได้ว่าเป็นสัตว์กินพืชอย่างแท้จริง

นอกเหนือไปจากสัตว์แล้ว ยังมีพืชกินสัตว์ และเห็ดรากินสัตว์อีกด้วย เช่น กาบหอยแครง เขนงนายพราน เป็นต้น
# ระบบการให้สิทธิพิเศษทางภาษีศุลกากรเป็นการทั่วไป
ระบบการให้สิทธิพิเศษทางภาษีศุลกากรเป็นการทั่วไป (, หรือ GSP) เป็นระบบพิกัดอัตราอนุเคราะห์ซึ่งลดพิกัดอัตราสำหรับสินค้าต่าง ๆ มโนทัศน์ GSP ต่างจากมโนทัศน์ชาติที่ได้รับอนุเคราะห์ยิ่ง (MFN) กล่าวคือ สถานภาพ MFN ให้การปฏิบัติเสมอกันในกรณีการกำหนดพิกัดอัตราโดยชาติหนึ่ง แต่ในกรณี GSP ชาติหนึ่งสามารถกำหนดพิกัดอัตราส่วนต่างต่อประเทศต่าง ๆ ไม่ว่าเป็นประเทศพัฒนาแล้วหรือประเทศกำลังพัฒนา ทั้งสองกฎนี้อยู่ภายใต้กฎหมายขององค์การการค้าโลก (GSP) 

ประเทศร่ำรวยส่วนใหญ่ปฏิบัติตามพันธกรณีในการวางนัยทั่วไปโครงการโดยเสนอประโยชน์แก่ผู้ได้รับอย่างกว้างขวาง ซึ่งรวมรัฐสมาชิกที่มิใช่โออีซีดีเกือบทุกรัฐ ทั้งนี้ โครงการ GSP ทุกโครงการย่อมมีข้อจำกัด ตัวอย่างเช่น สหรัฐยกเว้นประเทศสำหรับความครอบคลุม GSP ด้วยเหตุว่าเป็นคอมมิวนิสต์บ้าง (เช่นเวียดนาม) ถูกจัดอยู่ในรายชื่อประเทศที่สนับสนุนการก่อการร้ายของกระทรวงการต่างประเทศบ้าง (เช่นลิเบีย) หรือไม่เคารพกฎหมายทรัพย์สินทางปัญญาของสหรัฐบ้าง
# นิสสัน ฟรอนเทียร์
นิสสัน ฟรอนเทียร์  เป็นชื่อรุ่นที่นิสสันใช้สำหรับรถกระบะสองรุ่นที่แตกต่างกัน:
 นิสสัน ฟรอนเทียร์ (รุ่นนานาชาติ) เป็นชื่อรุ่นทางเลือกสำหรับ NP300/นาวารา ในบางตลาด
 นิสสัน ฟรอนเทียร์ (อเมริกาเหนือ) เป็น NP300/นาวารา ที่เปลี่ยนตราตั้งแต่ ค.ศ. 1997 ถึง ค.ศ. 2021 หลังจากนั้นใน ค.ศ. 2021 ได้กลายเป็นรุ่นแยกต่างหาก

ฟรอนเทียร์
# บ้านแดน บรัดเลย์
บ้านแดน บรัดเลย์  สถานที่ท่องเที่ยวทางประวัติศาสตร์ตั้งอยู่ในเมือง มาร์เซลลัส รัฐนิวยอร์ก

 รายละเอียดและประวัติศาสตร์ 
บ้านหลังนี้ถูกสร้างขึ้นระหว่างปี พ.ศ. 2347 ถึง 2355 เป็นบ้านของ แดน บรัดเลย์ ซึ่งเป็นบาทหลวงและผู้พิพากษา บุตรชายของเขา แดน บีช บรัดเลย์ เป็นมิชชันนารีที่เข้ามาเผยแผ่ศาสนาและรักษาผู้คนในสยามช่วงคริสต์ศตวรรษที่ 19

บ้านหลังนี้ได้ขึ้น ทะเบียนสิ่งสำคัญทางประวัติศาสตร์แห่งชาติ เมื่อวันที่ 12 ธันวาคม พ.ศ. 2521
# มิทรี 10 คัพ
มิทรี 10 คัพ  เป็นลีกรักบี้ยูเนียนอาชีพในประเทศนิวซีแลนด์ ก่อตั้งในปี ค.ศ. 2006 โดยมีทีมแข่งขันทั้งหมด 14 ทีม

ยูเนียน

thumb|200px|right

สียูเนียนเมืองสนามความจุสัญลักษณ์ก่อตั้ง หัวหน้าผู้ฝึกสอน 15px|borderAucklandAuckland, New ZealandEden Park50,000HMS EndeavourAlama Ieremia15px|borderCanterburyChristchurch, New ZealandAMI Stadium18,000LambJoe Maddock15px|borderCounties ManukauPukekohe, AucklandECOLight Stadium12,000Glenbrook Steel MillDarryl Suasua15px|borderNorth HarbourAuckland, New ZealandQBE Stadium25,000HibiscusTom Coventry15px|borderTasmanNelson, New Zealand  Blenheim, New ZealandTrafalgar Park  Lansdowne Park18,00015,000Shortfin mako sharkAndrew Goodman and Clarke Dermody15px|borderWaikatoHamilton, New ZealandFMG Stadium Waikato25,800PatuAndrew Strawbridge15px|borderWellingtonWellington, New ZealandWestpac Stadium34,500LionChris Gibbes 15px|borderBay of PlentyMount Maunganui, Bay of PlentyRotorua International Stadium Tauranga Domain26,0005,000Pohutu GeyserClayton McMillan15px|borderHawke's BayNapier, Hawke's BayMcLean Park19,700MagpieMark Ozich15px|borderManawatuPalmerston North, New ZealandCentral Energy Trust Arena15,000Wind turbinePeter Russell15px|borderNorthlandWhangarei, NorthlandToll Stadium30,000Kauri treeDerren Witcombe15px|borderOtagoDunedin, New ZealandForsyth Barr Stadium30,748RazorbackBen Herring15px|borderSouthlandInvercargill, New ZealandRugby Park Stadium20,000StagDave Hewett15px|borderTaranakiNew Plymouth, TaranakiYarrow Stadium25,500BullWillie Rickards

ดูเพิ่ม
 พรีเมียร์ชิปรักบี้ (อังกฤษ)
 เนชั่นแนลรักบี้แชมเปียนชิป (ออสเตรเลีย)
 ท็อปลีก (ญี่ปุ่น)
 ท็อป 14 (ฝรั่งเศส)
# สมเด็จพระพนรัตน์ป่าแก้ว
สมเด็จพระพนรัตน์ป่าแก้ว หรือ สมเด็จพระพนรัตน์วัดป่าแก้ว เป็นสมเด็จพระราชาคณะในรัชสมัยสมเด็จพระนเรศวรมหาราช

 ประวัติ 
สมเด็จพระพนรัตน์ป่าแก้ว มีประวัติตอนต้นอย่างไรไม่ปรากฏ แต่ได้อุปสมบทจนมีสมณศักดิ์เป็นสมเด็จพระพนรัตน์ ซึ่งเป็นสมณศักดิ์เจ้าคณะใหญ่ฝ่ายอรัญวาสีตำนานคณะสงฆ์, หน้า 19 พระราชพงศาวดาร ฉบับพันจันทนุมาศ (เจิม) ระบุว่าหลังสงครามยุทธหัตถี สมเด็จพระนเรศวรมหาราชและสมเด็จพระเอกาทศรถทรงพระราชดำริว่าเหล่านายทัพนายกองตามเสด็จไม่ทันขณะรบ ปล่อยให้ช้างพระที่นั่งของทั้งสองพระองค์เข้าไปอยู่ท่ามกลางข้าศึก จึงรับสั่งให้เอานายทัพนายกองทั้งหมดไปจองจำไว้ 3 วัน พอพ้นวันอุโบสถแล้วจะให้สำเร็จโทษตามพระอัยการศึกพระราชพงศาวดารกรุงศรีอยุธยา ฉบับพันจันทนุมาศ (เจิม), หน้า 182

เมื่อถึงวันอาทิตย์ซึ่งเป็นวันอุโบสถ สมเด็จพระพนรัตน์ป่าแก้วและพระราชาคณะ 25 รูป เข้ามาสอบถามเหตุที่ลงราชทัณฑ์นายทัพนายกอง แล้วถวายพระพรว่า พระโคตมพุทธเจ้าขณะประทับเพียงลำพังใต้ต้นพระศรีมหาโพธิ์ ปราศจากเทพเจ้าสักองค์อยู่ถวายอารักขา ก็ทรงชนะท้าววสวัตตีพร้อมทั้งกองทัพได้เป็นมหัศจรรย์ เช่นเดียวกันหากทรงมีชัยชนะเพราะมีทหารตามเสด็จจำนวนมาก ก็จะไม่เป็นพระเกียรติยศมหัศจรรย์ปรากฏต่อนานาประเทศ สมเด็จพระนเรศวรทรงพอพระทัยตรัสว่าสาธุ ๆ สมเด็จพระพนรัตน์จึงถวายพระพรต่อว่าข้าราชการเหล่านี้ทำงานมาตั้งแต่รัชสมัยสมเด็จพระมหาธรรมราชาจนถึงรัชกาลปัจจุบัน จึงขอพระราชทานบิณฑบาตโทษไว้สักครั้งหนึ่ง จะได้รับราชการต่อไป สมเด็จพระนเรศวรพระราชทานอภัยโทษตามที่ท่านขอ แต่จะให้ไปตีเมืองตะนาวศรี เมืองทวาย เป็นการแก้ตัวแทน สมเด็จพระพนรัตน์ถวายพระพรว่าแล้วแต่จะทรงสงเคราะห์ เพราะการรบไม่ใช่กิจของสงฆ์ แล้วถวายพระพรลาพระราชพงศาวดารกรุงศรีอยุธยา ฉบับพันจันทนุมาศ (เจิม), หน้า 183

 ความเชื่อ 
พระธรรมสิงหบุราจารย์ (จรัญ ฐิตธมฺโม) ได้มีนิมิต
คืนหนึ่งท่านฝันว่า สมเด็จพระพนรัตน์ วัดป่าแก้ว ให้ท่านไปวัดใหญ่ชัยมงคล แล้วนำบทสวดที่ท่านจารึกถวายสมเด็จพระนเรศวรออกมาเผยแพร่ ต่อมาหลวงพ่อจรัญจึงได้พบจารึกบทสวดพุทธชัยมงคลคาถาต่อด้วยชัยปริตร ท่านเชื่อว่าบทสวดดังกล่าวสมเด็จพระพนรัตน์ วัดป่าแก้ว ถวายให้สมเด็จพระนเรศวรสวดเป็นประจำ ทำให้ทรงรบชนะและปลอด
ภัยกลับมาแก่นแท้แห่งการสวดมนต์, หน้า 16-18

 หมายเหตุ 
 พระราชพงศาวดาร ฉบับพันจันทนุมาศ (เจิม) ระบุว่าตรงกับวันแรม 15 ค่ำ เดือนอ้าย แต่ฉบับของบริติชมิวเซียม ว่าแรม 14 ค่ำ เดือนยี่ประชุมพงศาวดารภาคที่ 82 เรื่องพระราชพงศาวดารกรุงสยามจากต้นฉบับของบริติชมิวเซียมกรุงลอนดอน, หน้า 114 และฉบับสมเด็จพระพนรัตน์ วัดพระเชตุพน ฉบับตัวเขียน ว่าเป็นแรม 15 ค่ำ เดือนยี่พระราชพงศาวดาร ฉบับสมเด็จพระพนรัตน์ วัดพระเชตุพน ตรวจสอบชำระจากเอกสารตัวเขียน, หน้า 122
# อัลเบร์โต เฟร์นันเดซ
อัลเบร์โต อังเฆล เฟร์นันเดซ (เกิด 2 เมษายน ค.ศ. 1959) เป็นนักกฎหมายและนักการเมืองชาวอาร์เจนตินาซึ่งเป็นประธานาธิบดีที่ได้รับเลือกจากอาร์เจนตินาหลังจากชนะการเลือกตั้งทั่วไปในปี ค.ศ. 2019
# พระมหาเถรคันฉ่อง
พระมหาเถรคันฉ่อง (ฉบับพันจันทนุมาศ (เจิม) สะกดว่าคันฉอง) เป็นพระภิกษุชาวมอญในรัชสมัยพระเจ้านันทบุเรงแห่งกรุงหงสาวดี ได้ตามเสด็จสมเด็จพระนเรศวรมหาราชอพยพมากรุงศรีอยุธยา โปรดอยู่วัดมหาธาตุ

 ประวัติ 
พระมหาเถรคันฉ่อง มีประวัติตอนต้นอย่างไรไม่ปรากฏ พระราชพงศาวดาร ฉบับพันจันทนุมาศ (เจิม) ระบุว่า เมื่อพระเจ้านันทบุเรงมีพระราชประสงค์จะจับสมเด็จพระนเรศวรมาประหารชีวิต จึงออกอุบายบอกสมเด็จพระนเรศวรว่าอังวะเป็นกบฏ ให้สมเด็จพระนเรศวรยกทัพมาช่วยหงสาวดี สมเด็จพระนเรศวรยกทัพมาพักกองใกล้อารามของพระมหาเถรคันฉ่อง พระเจ้านันทบุเรงทรงทราบจึงตรัสเรียกพระยาเกียรติ พระยาพระราม มา แล้วรับสั่งให้นำกองทัพไปตีกระหนาบหลัง จับตัวสมเด็จพระนเรศวรไปประหารชีวิตให้ได้พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 142 พระยาเกียรติพระยาพระรามเรียนเรื่องทั้งหมดถวายพระมหาเถรคันฉ่อง ท่านสงสารสมเด็จพระนเรศวร จึงพาพระยาเกียรติพระยาพระรามไปเข้าเฝ้าสมเด็จพระนเรศวร กราบทูลเรื่องพระเจ้านันทบุเรงคิดประทุษร้าย สมเด็จพระนเรศวรทรงสำนึกในพระคุณของพระมหาเถร จึงตัดสินพระทัยจะพาท่าน พร้อมทั้งพระยาเกียรติพระยาพระรามและญาติโยมไปอยู่กรุงศรีอยุธยาพระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 143 จากนั้นทรงหลั่งน้ำจากสุวรรณภิงคารรดลงพื้นดิน ประกาศตัดขาดกรุงศรีอยุธยากับหงสาวดีจากกันนับแต่นั้นพระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 144

เมื่อถึงกรุงศรีอยุธยา สมเด็จพระนเรศวรจึงกราบทูลสมเด็จพระมหาธรรมราชาธิราชทุกประการ แล้วโปรดให้พระมหาเถรคันฉ่องอยู่วัดมหาธาตุุ พระราชทานสัปทน กรรชิง คานหาม คนหาม จังหัน นิตยภัต และเครื่องสมณบริขารต่าง ๆพระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 145 นอกจากนี้พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ยังระบุเพิ่มเติมว่าโปรดให้ท่านเป็นสมเด็จพระอริยวงษญาณบริยัติวราสังฆราชาธิบดี ศรีสมณุตมาบรินายก ติปิฎกธราจาริย์ สฤษดีขัติยสารสุนธร มหาคณฤศร อุดรวามคณะสังฆารามคามวาษีฝ่ายซ้าย ให้ว่าคณะเหนือพระราชพงศาวดาร ฉบับสมเด็จพระพนรัตน์ วัดพระเชตุพน ตรวจสอบชำระจากเอกสารตัวเขียน, หน้า 93 ส่วนญาติโยมให้อยู่ตำบลบ้านหลังวัดนก

 รายการอ้างอิง 
 เชิงอรรถ

 บรรณานุกรม

  [พิมพ์เป็นอนุสรณ์ในงานฌาปนกิจศพ นางเล็ก พิณสายแก้ว วันที่ 19 เมษายน พ.ศ. 2514]
 
  [จัดพิมพ์โดยเสด็จพระราชกุศลในการพระราชทานเพลิงศพพระธรรมปัญญาบดี (ถาวร ติสฺสานุกโร ป.ธ.๔)]
# อิงวา คอร์ลชอน
กอซต้า อิงวา คอร์ลชอน  เป็นนักการเมืองชาวสวีเดนผู้ดำรงตำแหน่งนายกรัฐมนตรีคนที่สองของสวีเดน เริ่มจากปี 1986 ถึงปี 1991 และอีกครั้งตั้งแต่ปี 1994 ถึงปี 1996
# เทศบาลเมืองบางรักพัฒนา
เทศบาลเมืองบางรักพัฒนา เป็นเทศบาลเมืองแห่งหนึ่งที่ตั้งอยู่ในอำเภอบางบัวทอง จังหวัดนนทบุรี มีพื้นที่ครอบคลุมหมู่ที่ 2, 4, 7–15 และบางส่วนของหมู่ที่ 3, 5, 6 ตำบลบางรักพัฒนา เดิมมีฐานะเป็น "สภาตำบลบางรักพัฒนา" ได้รับการจัดตั้งเป็น "องค์การบริหารส่วนตำบลบางรักพัฒนา" เมื่อวันที่ 2 มีนาคม พ.ศ. 2538 และต่อมาได้รับการจัดตั้งเป็นเทศบาลเมืองเมื่อวันที่ 25 ตุลาคม พ.ศ. 2562
# แอสตาแซนทิน
แอสตาแซนทิน  เป็นสารแคโรทีนอยด์กลุ่มแซนโทฟิลล์ ลักษณะเป็นของแข็งสีชมพูถึงม่วงเข้ม ไม่ละลายน้ำ มีสูตรเคมีคือ C40H52O4 มีมวลโมเลกุล 596.8 g/mol แอสตาแซนทินเป็นสารไฮโดรคาร์บอนกลุ่มเทอร์พีนที่มีโครงสร้างเป็นเส้นตรง ประกอบด้วยไอโซพรีน 8 หมู่ ร่วมกับหมู่ฟังก์ชันคีโตนและไฮดรอกซิล ทั้งหมดเชื่อมด้วยพันธะคู่ 13 พันธะ โดยพันธะคู่เหล่านี้เป็นแบบคอนจูเกต (พันธะเดี่ยวสลับกับพันธะคู่) ทำให้สามารถดูดกลืนแสงที่มีความยาวคลื่นต่างกันได้มาก แอสตาแซนทินมีตำแหน่งไครัล 2 ตำแหน่งที่ตำแหน่ง 3- และ 3′ ส่งผลให้มีสเตอริโอไอโซเมอร์ (สูตรเคมีเหมือนกัน แต่การจัดเรียงอะตอมต่างกัน) 3 แบบ ซึ่งทั้งหมดสามารถพบได้ในธรรมชาติ ชื่อแอสตาแซนทินมาจากการรวมคำระหว่างแอสตาซิน (astacin) กลุ่มเอนไซม์ที่ได้จากเครย์ฟิชยุโรป (Astacus astacus) กับคำภาษากรีก ξανθός (xanthos) แปลว่าสีเหลือง

สาหร่ายและเห็ดราสังเคราะห์แอสตาแซนทินจากโมเลกุลของไอโซเพนเทนิลไพโรฟอสเฟตจับกับไดเมทิลแอลลิลไพโรฟอสเฟต แล้วกลายเป็นเจรานิลเจรานิลไพโรฟอสเฟต (GGPP) จากนั้น GGPP จะสลายกลายเป็นไฟโตอีน ไลโคปีน และบีตา-แคโรทีนตามลำดับ หากบีตา-แคโรทีนถูกเอนไซม์คีโตเลสสลายจะกลายเป็นเอคีนีโนน แต่หากถูกเอนไซม์ไฮโดรเลสสลายจะกลายเป็นคริปโทแซนทิน ทั้งเอคีนีโนนและคริปโทแซนทินจะถูกเอนไซม์สองชนิดนี้สลายไปเรื่อย ๆ จนได้แอสตาแซนทิน เมื่อนกฟลามิงโก ปลาแซลมอน ปลาเทราต์ หรือสัตว์พวกกุ้งกั้งปูกินสาหร่ายหรือเคยที่มีแอสตาแซนทินเข้าไป จะทำให้เปลือกนอก ขนหรือเนื้อมีสีชมพู เมื่อเข้าสู่ร่างกายมนุษย์ แอสตาแซนทินซึ่งละลายในไขมันจะจับกับกรดน้ำดี ก่อนจะถูกดูดซึมที่ลำไส้เล็ก องค์การอนามัยโลกรายงานปริมาณการได้รับแอสตาแซนทินที่เหมาะสมในแต่ละวันอยู่ที่ 0.34–0.85 มิลลิกรัม/วัน

แหล่งธรรมชาติของแอสตาแซนทินที่ใช้ในอุตสาหกรรม ได้แก่ เคยแปซิฟิก (Euphausia pacifica), เคยแอนตาร์กติก (Euphausia superba), กุ้งแดงแอตแลนติก-แปซิฟิก (Pandalus borealis) และสาหร่ายน้ำจืดชนิด Haematococcus pluvialis แอสตาแซนทินสามารถสังเคราะห์ได้จากการทำปฏิกิริยาระหว่าง cis-3-methyl-2-penten-4-yn-1-ol กับ C10-dialdehyde ผ่านปฏิกิริยาวิททิกAshford's Dictionary of Industrial Chemicals, 3rd Edition, 2011, p. 984, . เมื่อใช้เป็นวัตถุเจือปนอาหาร แอสตาแซนทินจะมีเลขอีคือ E161j แอสตาแซนทินใช้เป็นสารต้านอนุมูลอิสระ ผลิตภัณฑ์อาหารเสริม และสารเพิ่มสีในกุ้ง ปู ปลาแซลมอน และไข่แดงAstaxanthin and Health and Wellness in Animals. astaxanthin.org แม้ว่าสำนักงานคณะกรรมการอาหารและยาสหรัฐจะระบุให้แอสตาแซนทินทั้งจากธรรมชาติและสังเคราะห์นั้น "ยอมรับโดยทั่วไปว่าปลอดภัย"Astaxanthin wins full GRAS status. Nutraingredients-usa.com. Retrieved on 2013-04-25.Algatechnologies gets GRAS for AstaPure astaxanthin. Foodnavigator-usa.com. Retrieved on 2013-04-25. แต่ประโยชน์ทางการแพทย์และผลข้างเคียงยังไม่เป็นที่สรุป
# ประวัติศาสตร์มองโกเลีย
อาณาจักรชนเผ่าเร่ร่อนต่างๆ รวมทั้งเผ่าซฺยงหนู (ช่วงศตวรรษที่ 3 ก่อนปีคริสตกาล จนถึง ศตวรรษที่ 1 ปีคริสต์ศักราช) เผ่าเซียนเปย์ (ค.ศ. 93–234) เผ่าโหรวหรัน (ค.ศ. 330–555) เผ่าถู๋เจีย (ค.ศ. 552–744) และเผ่าอื่นๆ ต่างได้ปกครองพื้นที่ของมองโกเลียในปัจจุบัน ชาวคิตันที่ได้ใช้ภาษามองโกเลีย ได้สถาปนาอาณาจักรที่ได้เป็นที่รู้จักกันในชื่อว่า ราชวงศ์เหลียว (ค.ศ. 907–1125) ในทวีปเอเชียกลางและปกครองมองโกเลียและบางส่วนของดินแดนรัสเซียตะวันออกไกล ทางตอนเหนือของเกาหลี และจีนทางตอนเหนือในปัจจุบัน

ในปี ค.ศ. 1206 เจงกีส ข่านสามารถรวบรวมและพิชิตชนเผ่ามองโกล การหลอมรวมกันของพวกเขาได้กลายเป็นกองกำลังสู้รบเพื่อสร้างจักรวรรดิที่ยิ่งใหญ่ที่มีมายาวนานที่สุดในประวัติศาสตร์โลก จักรวรรดิมองโกล(ค.ศ. 1206–1368) ศาสนาพุทธในมองโกเลียได้เริ่มต้นขึ้นด้วยจักรพรรดิแห่งราชวงศ์หยวนได้ทรงหันมานับถือศาสนาพุทธแบบทิเบต

ภายหลังจากการล่มสลายของราชวงศ์หยวนของจีนที่นำโดยชาวมองโกลในปี ค.ศ. 1368 ชาวมองโกลได้กลับเข้าสู่วังวนของการสู้รบกันเองก่อนหน้านี้ ชาวมองโกลยังกลับไปนับถือลัทธิหมอผีอันเก่าแก่ของพวกเขาเองภายหลังจากจักรวรรดิของพวกเขาล่มสลายและมีเพียงในศตวรรษที่ 16 และ 17 ศาสนาพุทธได้กลับมาอีกครั้งนึง

ในช่วงท้ายของศตวรรษที่ 17 มองโกเลียในปัจจุบันได้กลายเป็นส่วนหนึ่งของพื้นที่ที่ปกครองโดยราชวงศ์ชิงที่นำโดยชาวแมนจู ในช่วงการล่มสลายของราชวงศ์ชิงในปี ค.ศ. 1912 แต่มองโกเลียได้ประกาศอิสรภาพและอยู่ภายใต้การปกครองของบอจด์ ข่านในปี ค.ศ. 1911 และเป็นส่วนหนึ่งของจีนในปี ค.ศ. 1919 แล้วมองโกเลียก็อยู่ภายใต้การปกครองของบอจด์ ข่านเหมือนเดิมในปี ค.ศ. 1921 แล้วก็เกิดการปฏิวัติมองโกเลียในปี ค.ศ. 1921 จนถึงปี ค.ศ 1924 ได้สถาปนาสาธารณรัฐประชาชนมองโกเลียในการปกครองคอมมิวนิสต์จนถึงปี ค.ศ. 1945 เพื่อให้ได้รับการยอมรับในระดับสากล ผลที่ตามมาคือ มองโกเลียได้อยู่ภายใต้อิทธิพลของสหภาพโซเวียตที่แข็งแกร่งในปี ค.ศ. 1924 สาธารณรัฐประชาชนมองโกเลียได้ถูกประกาศขึ้นและการเมืองของมองโกเลียได้เริ่มเป็นไปตามรูปแบบเดียวกับการเมืองของสหภาพโซเวียตในช่วงสมัยนั้น ภายหลังจากการปฏิวัติในปี ค.ศ. 1989 การปฏิวัติมองโกเลียในปี ค.ศ. 1990 ได้นำไปสู่ระบบหลายพรรคการเมือง รัฐธรรมนูญฉบับใหม่ในปี ค.ศ. 1992 และได้ถูกเปลี่ยนผ่านสู่ระบบเศรษฐกิจแบบตลาด
# แคโรทีนอยด์
thumb|โครงสร้างทั่วไปของแคโรทีนอยด์ เป็นโพลีอีนที่เชื่อมด้วยพันธะคู่ 9-11 พันธะ และอาจมีวงแหวนที่ปลาย

แคโรทีนอยด์  หรือ เตตระเทอร์พีนอยด์ (tetraterpenoid) เป็นสารประกอบอินทรีย์สีเหลือง ส้มและแดงที่ผลิตโดยพืชและสาหร่าย รวมถึงแบคทีเรีย เห็ดรา และสัตว์บางชนิด เพลี้ยอ่อนและไรแมงมุม สามารถสังเคราะห์แคโรทีนอยด์ได้โดยได้รับความสามารถนี้มาจากเห็ดรา การสังเคราะห์แคโรทีนอยด์จะเริ่มที่ไอโซเพนเทนิลไดฟอสเฟต (IPP) และไดเมทิลแอลลิลไดฟอสเฟต (DMAPP) ซึ่งมาจากอะซิติลโคเอนไซม์ เอ หน้าที่หลักของแคโรทีนอยด์ในพืช ได้แก่ ดูดกลืนแสงเพื่อใช้ในการสังเคราะห์ด้วยแสง และป้องกันคลอโรฟิลล์จากการถูกทำลายจากแสงที่มีความเข้มสูง นอกจากนี้ยังมีส่วนในการส่งสัญญาณให้เซลล์ผลิตกรดแอบไซซิก ฮอร์โมนที่ควบคุมการงอกของเมล็ด การแบ่งเซลล์ และการเจริญเติบโตของพืช

ปัจจุบันมีการค้นพบแคโรทีนอยด์กว่า 1,100 ชนิด ซึ่งสามารถจำแนกออกเป็นสองประเภทได้แก่ แซนโทฟิลล์ (มีอะตอมออกซิเจนในโครงสร้าง) และแคโรทีน (ไม่มีอะตอมออกซิเจนในโครงสร้าง) ทั้งหมดเป็นอนุพันธ์ของเตตระเทอร์พีน หรือประกอบด้วยอะตอมคาร์บอน 40 อะตอมและไอโซพรีน 8 โมเลกุล โครงสร้างทั่วไปของแคโรทีนอยด์จะเป็นสายตรงแบบโพลีอีนที่มีพันธะคู่อย่างน้อย 9-11 พันธะ การเชื่อมแบบคอนจูเกตทำให้แคโรทีนอยด์มีการส่งผ่านอิเล็กตรอนที่ดี นำไปสู่ความสามารถในการดูดกลืนแสงที่มีความยาวคลื่นต่างกันได้ โดยทั่วไปแคโรทีนอยด์สามารถดูดกลืนแสงที่มีความยาวคลื่นระหว่าง 400–550 นาโนเมตร (ม่วงถึงเขียว) และสะท้อนแสงที่มีความยาวคลื่นสูงกลับ จึงปรากฏเป็นสีเหลือง ส้มและแดง

แคโรทีนอยด์มีคุณสมบัติเป็นลิโพฟิลิก หรือละลายในไขมันเนื่องจากมีสารประกอบแอลิแฟติกในโครงสร้าง การดูดซึมแคโรทีนอยด์ในร่างกายจึงต้องอาศัยการจับกับกรดไขมันและกรดน้ำดีในลำไส้เล็กส่วนปลาย ก่อนจะถูกเก็บไว้ที่เนื้อเยื่อไขมัน ด้วยเหตุนี้ การปรุงผักกับน้ำมันจะช่วยเพิ่มชีวปริมาณออกฤทธิ์ หรืออัตราการดูดซึมแคโรทีนอยด์เข้าสู่ระบบไหลเวียนโลหิต

ชื่อแคโรทีนอยด์มาจากแคโรทีน ซึ่งมาจากชื่อชนิดของแคร์รอตคือ carota แคโรทีนอยด์ให้สีที่จำเพาะในแคร์รอต ฟักทอง ฟักข้าว ข้าวโพด มะเขือเทศ มะละกอ และส่งผลให้นกฟลามิงโก นกคาร์ดินัล สัตว์พวกกุ้งกั้งปู และปลาแซลมอนมีสีที่โดดเด่นจากการกินสาหร่ายหรือผลไม้ที่มีแคโรทีนอยด์ แคโรทีนอยด์ส่วนใหญ่เป็นสารต้านอนุมูลอิสระที่ช่วยยับยั้งการออกซิเดชันที่ก่อให้เกิดความเสียหายต่อเซลล์ และเป็นสารโปรวิตามินเอที่เข้าสู่ร่างกายจะกลายเป็นวิตามินเอ ซึ่งเป็นวิตามินที่สำคัญต่อร่างกาย